cyanic-selkie/wikianc huggingface dataset:
Mos
Gebruike van mosse
Daar is 'n aansienlike mark vir die versameling van wilde mos. Die gebruik van ongeskende mos is hoofsaaklik in die bloemistehandel, kerskranse en ander tuisversiering. Vergane mos in die genus Sphagnum is ook die hoofkomponent van veen, wat ontgin word beide as 'n grond bymiddel en vir gebruik in die rook van mout in die vervaardiging van Skotse whisky. Daar is toenemende kommer in dele van die wêreld waar die handel aan die groei is dat beduidende omgewingskade deur die aktiwiteite van kommersiële mosoesers aangerig kan word. In Ierland en die Verenigde Koninkryk loop veenlande die gevaar om te verdwyn. Dit neem tot 25 jaar vir 'n veenland wat geoes is om te herstel. In Skotland is veenmos selfs al deur dwelmhandel en ander georganiseerde misdaadbendes versamel vir verkoop aan tuinsentrums met ernstige gevolge vir natuurgebiede in Skotland.
Ekuvukeni
Ekuvukeni is 'n dorp in Uthukela-distriksmunisipaliteit in KwaZulu-Natal, Suid-Afrika.
Heksachord
Twee B's
Die noot B onder C-sol-fa-ut het egter 'n probleem opgelewer. Die B-mi van die durum heksachord verskil van die B-fa van die mollum. 'n Snaar moet vir B-mi 'n halwe stap hoër gestem word as vir B-fa. Die verskil is aanvanklik aangegee deur die B rond of vierkantig te skryf. Die ronde b het later die mol-teken ♭ geword en die vierkantige b het -met 'n stertjie- die ♮-teken opgelewer. In Duitsland is dit ook verwar met die letter H. Daar word B-fa vandag B genoem en B-mi H. In Afrikaans is dit b-mol en b.
Cory Booker
Cory Anthony Booker is 'n Amerikaanse politikus, 'n senator vir New Jersey. Hy is 'n lid van die Demokratiese Party. Sy broer is "Cary Booker II", en sy pa is "Cary Booker". In 1969 neem sy ouers 'n standpunt in teen rassisme deur aan te dring om 'n huis te koop in 'n gebied waar swart mense nie welkom was nie.
Hemelbol
Die bewegende hemelbol
As ŉ mens lank na die hemel kyk, kan jy die hemelliggame sien beweeg. Dit lyk of die hemelbol draai, maar sedert die tyd van Copernicus, Galileo en ander weet die mens dat dit deur die omwenteling van die aarde veroorsaak word. Tog is dit in sommige gevalle makliker om te veronderstel dat die sterrehemel beweeg. Die punt waar dit vir die waarnemer voorkom of die sterre beweeg, heet die hemelpool; dit is die snypunt van die verlengde van die aardas met die hemelbol.
Fiat G.50
In 1939 het Finland 35 van die vliegtuie gekoop en dit gebruik in die Winteroorlog.
Litaue
Landskappe
Litaue se huidige landskappe is gedurende die laaste ystydperk – omstreeks 1100 v.C. – gevorm toe reusagtige gletsers begin afsmelt het. Hul eindmorenes (of gletserpuine) het in die noordooste en suidooste saggies golwende heuwellandskappe met lemerige en sanderige sedimente geskep, terwyl die binneland deur bos- en meerryke vlaktes, moerasagtige grond en barre sandformasies oorheers word.
Geskiedenis
In teenstelling met sy Baltiese buurlande Letland en Estland het Litaue tydens die Middeleeue ’n selfstandige staat gevorm, die Grootvorstedom Litaue, wat ná sy vereniging met Pole teen die einde van die 14de eeu tot een van die magtigste ryke in Europa ontwikkel en vanuit die Oossee tot by die Swart See gestrek het.
Regeringsvorm
Litaue is ’n parlementêre demokrasie met ’n presidensiële regeringstelsel. Die hoofstad en regeringsetel van die Republiek Litaue is Vilnius. Volgens sy grondwet is Litaue ’n demokratiese regsstaat wat die beginsel van skeiding van magte toepas.
Historiese demografie
Die huidige Litauers is nasate van die Baltiese stamme wat hulle omstreeks 2000 v.C. hier gevestig het. Hierdie stamme is in die vroeë 13de eeu in ’n gemeenskaplike ryk verenig, die Grootvorstedom Litaue. Nogtans het elkeen van die stamme sy eie kultuur en tradisies bewaar, in sommige gevalle selfs tot en met die huidige tyd.
Die 19de eeu was ’n periode van groot demografiese veranderings. Terwyl baie Litauers, wat in 1863 aan die mislukte Tsareopstand deelgeneem het, vermoor, na Siberië gedeporteer is, of die land verlaat het, het die Russiese owerhede amptenare en soldate uit Rusland in Litaue gevestig. Die aankoms van baie Joodse immigrante het van Vilnius die "Jerusalem van die Noorde" gemaak.
Etniese minderhede
Ander etniese minderhede sluit Oekraïners (20 000 of 0,6 persent, waarvan baie gerussifiseer is), 2 200 of 0,1 persent Lutherse Lette (veral in Noord-Litaue) en Roma en Sinti in. Die laasgenoemdes het in die 15de eeu na Litaue geïmmigreer en het steeds hul eie taal bewaar. Hulle is aanhangers van die Rooms-Katolieke of Russies-Ortodokse kerk.
Kommunikasie
Hoëspoed-optiese-vesel-internetpenetrasie het in 2014 met byna drie persent toegeneem tot 34,6 persent – die hoogste persentasie in Europa. Die verskaffing van hoëspoed-internettoegang met 'n aflaaispoed van meer as 30 Mbis/s vir alle Litause huishoudings – veral in landelike omgewings – geniet prioriteit by Litause se belegging in nuwe infrastruktuur.
Danksy die beplande nuwe netwerk met 5 400 km se optiese vesellyne sal 'n verdere 950 nedersettings toegang tot hoëspoed-internet kry. Teen 2020 sal die uitgebreide optiese veselnetwerk 100 persent van Litaue dek.
Boukuns
Argitektoniese style soos die funksionalisme en die Russiese konstruktiwisme het die boukuns van die 1920’s oorheers. Veral openbare geboue in die destydse hoofstad Kaunas is in hierdie style ontwerp. Die Litause argitektuur is daarnaas veral in die eerste helfte van die 20ste eeu deur die Duitse Bauhaus beïnvloed.
Beeldende kunste
In die kort periode van onafhanklikheid tussen die twee wêreldoorloë het Litause kuns gefloreer. Die glasskilderkuns van Stasys Ušinskas, skilderye wat deur kunstenaars van die Ars-groep geskep is en Jonas Mikenas se beedhoukuns is bekende voorbeelde uit hierdie periode.
Letterkunde
Een van die leidende figure in die versetbeweging was Jonas Basanavičius, die seun van ’n welgestelde boer uit die gewes Suvalkija. Hy kon danksy ’n tsarebeurs in Moskou geneeskunde studeer en het in 1883 saam met sy mede-studente en ander belangstellendes die dagblad Aušra ("Die Môrerooi") in die lewe geroep. Hierdie publikasie het die literêre erfenis van Litaue versamel. Basanavičius het in Vilnius groot erkenning geniet en ’n simboolfiguur van die Litause nasionale beweging geword.
Sport
Daar is egter minder Litause atlete suksesvol in wintersportsoorte, hoewel fasiliteite van verskeie ysbane en ski-hellings voorsien is, insluitende Snow Arena, die eerste binnenshuise skihelling in die Baltiese lande. In 2018 het die Litause nasionale mansyshokkiespan tydens die wêreldbekerafdeling I 2018 die goue medalje ingepalm.
Voorraadbeheer
Die aankoopafdeling moet 'n balans vind tussen die minimum voorraad in die pakhuise en die maksimum voorraad soos vereis deur die verskillende departemente. Die balans kan net verkry word as die aankoopafdeling doeltreffende beheer oor aankope, voorraad in die verskillende departemente, en voorraad in die pakhuise uitoefen.
Hemelmeganika
Hemelmeganika is die studieveld waarin kennis van die sterrekunde in terme van die wette van die meganika verklaar word. Hierdie kennis stel die mens in staat om die bewegings van hemelliggame en mensgemaakte ruimtetuie akkuraat te voorspel en is veral belangrik vir ruimtevaart. Die beweging van meer as twee liggame kan nie analities-wiskundig bepaal word nie, maar met die koms van rekenaars het dit wel moontlik geword om hul bane te bereken. Die sterrekunde is seker die oudste wetenskap en sedert duisende jare gelede neem die mens al die verskynsels in die hemelruim waar.
Die tweeliggaamprobleem
Hier word 'n afgeslote sisteem beskou wat bestaan uit slegs twee hemelliggame wat om hul gemeenskaplike swaartepunt roteer, byvoorbeeld die aarde en die maan, die aarde en die son of 'n dubbelster. Newton het die tweeliggaam- probleem wiskundig verklaar en aangetoon dat die baan van albei hemelliggame 'n sirkel, ellips, parabool of hiperbool die swaartepunt sal wees.
Computex
Taipei International Information Technology Show
Ontwikkeling
Nadat Taiwan se inligtingstegnologiebedryf in die vroeë 1990's stewige groei getoon het en die Raad vir Buitelandse Handel se uitstallingsterrein op Taiwan se Songshan-lughawe vir die 8ste en 9de handelskou weer in gebruik geneem is, is die Computex-handelskou steeds verder uitgebrei en het tot een van die belangrikste uitstallings vir die internasionale rekenaarbedryf ontwikkel. Dit is tans die grootste IT-handelskou (nadat die CEBIT, wat tot 2018 in Hannover, Duitsland aangebied is, gestaak is) waaraan die wêreld se belangrikste vervaardigers uit dié bedryf, waaronder Intel, AMD, Nvidia, Microsoft en ander, asook inheemse ondernemings soos Acer en Asus deelneem.
Daspoorttonnel
Ongelukke
Uiteraard beïnvloed ongelukke die bedryf van die tonnel. Statistiek wat deur Pretoria se Metroraad versamel is, toon aan dat daar tussen 1992 en 1997 280 voertuigongelukke was, 25 ongelukke waarby voetgangers betrokke was en 'n verdere 61 ander ongelukke waar voertuie met ander voorwerpe gebots het.
Pluimvee
Onder pluimvee word verstaan voëls wat ter wille van eier- of vleisproduksie aangehou word. Van al die voëlsoorte neem die hoender verreweg die vernaamste plek in die pluimveebedryf in, maar eende, ganse, makoue, kalkoene en kwartels speel ook 'n belangrike rol.
Hulle produseer in hul duisende eiers, soms letterlik op 'n lopende vervoerband, in draadhokkies nie groter as 20 x 25 cm nie. Die braaihoender, 'n "uitvinding" van die 20de eeu, broei in 'n masjien uit, en word na 8 weke geslag sonder dat die dier ooit die sonlig gesien het. Die arbeid, soos die uithaal van eiers, kos en water gee, en die skoonmaak van die hokke, vereis vanweë meganisasie die minimum mannekrag. Die totaal onnatuurlike leefwyse van hierdie diere lok, veral in Europa, dikwels kritiek by diereliefhebbers uit.
Geskiedenis
Die Europese koloniste het hoenders na Amerika geneem, soos Jan van Riebeeck ook hoenders saam met hom na die Kaap gebring het. Uit geskiedenisbronne is dit egter ook bekend dat Vasco da Gama hoenders in Natal opgemerk het. Die Swart stamme wat uit die Noorde van Afrika suidwaarts getrek het, het dus ook hulle eie soort hoenders gehad. Ook die Khoi het hoenders aangehou, maar in vergelyking met die destydse Europese huishoender was hulle van swak gehalte. Van Riebeeck het gedurende 1656 en 1657 hoenders uit Holland ingevoer met die oog op die produksie van vleis en eiers.
Jan Woutersz was waarskynlik die eerste hoenderboer in Suid-Afrika. In die 18de en 19de eeu was daar nog geen georganiseerde hoenderboerdery nie, maar die meeste boere het wel hoenders op die werf aangehou. Hoenders is ook tydens die Groot Trek die binneland ingeneem in spesiale houthokke, wat onder aan die ossewa gehang het.
Soetdoring
Die soetdoring (Vachellia karroo) is 'n immergroen doringboomspesie wat algemeen in suidelike Afrika aangetref word.
Pluimvee
Eende en ganse
Die moderne eenderasse in die pluimveebedryf stam af van die verskillende wilde-eende in die Noordelike Halfrond, soos Anas platyrhynchos, die Indiese drafeend en die beroemde Pekingeend. Die Chinese was waarskynlik die eerste mense wat eende mak gemaak het. Eende is nie net vanweë hul vleis en eiers aangehou nie, maar ook vir hulle dons en vere. Dit is bekend dat die Voortrekkers ook eende saam met hulle die binneland ingeneem het.
Veranderde benadering
Dit was ook die aansporing tot die ontwikkeling van nuwe rasse en soorte. Kennis van eierproduksie was in daardie jare uiters gebrekkig. Oor die kunsmatige uitbroei van eiers was die destydse hoenderboere minder onseker. Die Ou Egiptenare en die Chinese het al geweet hoe dit gedoen moet word. Teen die einde van die 19de eeu het die beperkte pluimveebedryf in Suid-Afrika hom begin toespits op die teel van rashoenders. James Templar het byvoorbeeld in 1883 ŉ klompie rasegte hoenders ingevoer en ene Jan Hofmeyr en 'n boer, bekend as Van Eyssen, het sy voorbeeld gevolg.
In die natuur het hulle in bome geslaap, maar op plase of in die agtertuin was daar 'n hoenderhok om hulle teen roofdiere te beskerm, en in plaas van takke het hulle op stellasies geslaap. Gewoonlik is daar eenkant in die hok 'n plek afgesonder waar die henne kon lê. Dit is hierdie wydverspreide weglêery wat die uithaal van eiers 'n baie tydrowende taak gemaak het. In Europa is die toneel van die klompie vrylopende hoenders, eende of ganse beslis verby, maar nog nie heeltemal in Suid-Afrika nie.
Broeimasjiene
Vir die kunsmatige uitbroei van die eiers bestaan daar twee tipes masjiene: die stillugmasjien, wat gewoonlik 'n klein tipe masjien is waarin lugomruiling natuurlik geskied en die eiers met die hand omgedraai word, en die geforseerde-lugmasjien, wat toegerus is met waaiers vir lugomruiling. In laasgenoemde masjien word die eiers outomaties omgedraai. Daar is 4 faktore wat goeie broeiresultate beïnvloed, onder meer die korrekte posisie van die eiers. In stillugmasjiene word die eiers plat op die sy gepak en in geforseerdelugmasjiene met die breë punt na bo.
Vir goeie resultate is die regte hoeveelheid vog in die masjien net so belangrik as die regte temperatuur. Die regte hoeveelheid vog bevorder kalkopname en 'n toename in die grootte van die embrio. Vogtigheid is ook belangrik wanneer die kuikens deur die dop begin pik. Net soos ander lewende organismes het die ontwikkelende embrio suurstof nodig vir ontwikkeling, terwyl koolsuurgas afgeskei word. Die broeimasjien het 'n dubbele funksie, naamlik suurstofvoorsiening en die wegvoering van koolsuurgas en ander skadelike gasse.
Heinrich von Kleist
Heinrich von Kleist word vandag as een van die belangrikste skrywers van die Duitse Romantiek beskou. Hy het egter eers in die 20ste eeu erkenning gekry nadat sy dramatiese werk herwaardeer is. Die tragedie Prinz Friedrich von Homburg en die blyspel Der zerbrochene Krug is van sy bekendste toneelstukke. Heinrich von Kleist is op 18 Oktober 1777 in Frankfurt, Duitsland, gebore as die oudste seun van 'n Pruisiese offisier.
Ten spyte van swak gesondheid het hy aanvanklik ŉ loopbaan in die leër verkies, maar hy het die beroep in 1799 laat vaar. Na 'n mislukte universiteitsloopbaan het Kleist 'n aantal reise onderneem, na onder meer Frankryk en Switserland. Intussen het hy begin skryf. In 1808 het die eerste uitgawe verskyn van die tydskrif Phöbus, wat Kleist saam met Adam Müller, een van die voorste figure van die Duitse Romantiek, tot stand gebring het.
Pluimvee
Broeimasjiene
Tarentaal –   26 – 28 dae
Makou –              35 dae
Eierbedryf
Die dopkleur beïnvloed geensins die gehalte van 'n eier nie. 'n Ideale eier het 'n massa van tussen 56 en 60 g. Eiers word in toenemende mate vir nywerheidsgebruik aangewend, veral deur banketbakkers en lekkergoedvervaardigers. Hier word eierpap of eierpoeier meestal gebruik. Eiers word gebreek, soms gepasteuriseer en dan verkoel of bevries, en hierna na die verskillende fabrieke versend.
Herodes die Grote
Hy is die seun van Antipater van Idumea, wat 'n minister was vir die familie van Jannaeus Alexander. Saam met sy broer Phasael kry hy 'n poltieke rol en omtrent 47 v.C. is hy goewerneur van Galilea en sy broer goewerneur van Judea.
2de Oscar-toekenningsaand
Omdat die pryse toegeken is meer as agt maande ná die tydperk waarvan die rolprente in aanmerking gekom het, is besluit om die 3de Oscar-toekenningsaand in November 1930 te hou sodat die toekenning nader aan die relevante periode kan plaasvind. Die gevolg is dat 1930 die enigste jaar is waarin twee seremonies in dieselfde kalenderjaar gehou is.
Wenners en benoemdes
Hier volg ’n lys van die wenners en benoemdes (die wenners word eerste genoem):
Knysna- Nasionale Meergebied
Die park is bekend vir sy meer met sonderlinge waterdiere en die hoë rotskranse langs die kloof deur na die kus.
Nasionale Wildernispark
Die Nasionale Wildernispark is 'n park op die Tuinroete in die Wes-Kaap, Suid-Afrika. Op 6 Maart 2009 het die park met die Tsitsikamma Nasionale Park, Knysna Nasionale Meergebied en ander areas saamgesmelt om die nuwe Tuinroete Nasionale Park te vorm.
Judith Sportel
Judith Sportel (gebore 1972) is ’n Nederlandse sopraan wat gereeld optree saam met kore en reeds meegewerk het aan talle CD-opnames, veral van gewyde musiek.
John Glenn
John Herschel Glenn jr. (gebore op 18 Julie 1921 in Cambridge, Ohio; oorlede op 8 Desember 2016 in Columbus, Ohio) was 'n Amerikaanse ruimtevaarder, Marinierskorpsvegvlieënier, bevestigde Presbiteriaanse ouderling, senior korporatiewe bestuurder, en politikus. Hy was die derde Amerikaner wat in die ruimte gevlieg het en die eerste Amerikaner om om die Aarde te wentel aanboord Friendship 7 in 1962. Nadat hy by Nasa afgetree het, het hy as Verenigde State-senator vir die Demokratiese Party in Ohio van 1974 tot 1999 gedien. Hy het die Kongres se Ruimte-eremedalje in 1978 ontvang. Hy het die oudste persoon wat in die ruimte gevaar het, geword toe hy op die ouderdom van 77 in 1998 aanboord die ruimtependeltuig Discovery gevlieg het.
Lewensgeskiedenis
In 1998 het John Glenn op die ouderdom van 77 weer eens ruimtegeskiedenis gemaak toe hy die oudste persoon was om in die ruimte te vlieg. Hy is gekies as bemanningslid op die STS-95 ruimtetuigmissie wat op 29 Oktober 1998 opgestuur is.
Belangrikste prestasies
In die sestigerjare se atmosfeer van die Koue Oorlog het die Amerikaanse prestasie van wentelvlug gedien om kwynende Amerikaanse en Westerse moraal 'n hupstoot te gee en verdere besteding aan ruimtetegnologie aangehits wat gelei het tot die bekendstelling van belangrike satelliettegnologie. Glenn het 'n kitsheld geword en is op nasionale televisie verwelkom en in straatparades in Washington en New York vereer.
Dolfyne krieketspan
KwaZulu-Natal was die enigste span wat nog nie met 'n ander span saamgesmelt het vir die Sunfoil-reeks nie.
Billy Graham
Lewensgeskiedenis
Op 13 Augustus 1943 is hy met Ruth McCue Bell, 'n medestudent en die dogter van 'n sendelingchirurg, getroud. In dieselfde jaar word hy pastoor van die Eerste Baptiste Kerk van Western Springs, Illinois, sy eerste en laaste pastoraat.
Terschelling
Plekke
Strandplekke:
Bontebok
Bou en kleur
Die boksoort is kleurryk; die bruin dele gaan op sommige plekke oor in donkerbruin tot swart met 'n pers skynsel. Die pens, die binnekant van die boude, 'n kol rondom die kruis en die onderste helfte van die bene is wit. Die bles bokant die oë en die bles onder die oë is gewoonlik aaneen. Albei geslagte het horings. Hulle verskil van die blesbok deurdat die wit dele aan die lyf, veral die kol op die kruis, groter is.
Krediethandel
Krediethandel, in teenstelling met kontanthandel, vind plaas wanneer goedere of dienste gekoop word, maar eers later daarvoor betaal word, byvoorbeeld aan die einde van die maand waarin die gekope gedoen is. Krediethandel beteken ook dat 'n sekere bedrag aan 'n lener betaal kan word. Die lener betaal die bedrag plus rente op 'n latere datum terug.
Tafeltennis
Bal
Die internasionale reëls van tafeltennis spesifiseer dat die spel gespeel word met 'n ligte 2,7 gram balletjie met 'n deursnee van 40 mm. Dit is die bal wat die meeste gebruik word. Die reëls stel dat die bal teen 'n hoogte van 23 cm behoort te hop wanneer dit van 'n hoogte van 30 cm laat val word, wat beteken dat dit 'n koëffisiënt van restitusie (of "bonserigheid") van 0,88 het. Dit 40 mm bal is na die 2000 Olimpiese Somerspele in gebruik geneem. 'n 40 mm tafeltennisbal is stadiger en draai minder as een van 38 mm. Die bal is gemaak van 'n hooghoppende selluloïed wat met gas gevul is en is gewoonlik wit of oranje met 'n dowwe afwerking. Die kleur van die bal word bepaal deur die kleur van die tafel asook die omgewing waarin gespeel word: dit is byvoorbeeld makliker om 'n wit bal op 'n groen of blou tafel as op 'n grys tafel te sien. Sterretjies op die bal dui die gehalte van die bal aan. Drie sterretjies beteken dit is van die hoogste gehalte en word in toernooie gebruik.
Vooraf
In eersterangse kompetisies word die afslaan gewoonlik bepaal deur die opskiet van 'n munt. By laer vlakke is dit algemeen vir een speler (of die skeidsregter/tellinghouer) om die bal in een hand te versteek (gewoonlik onder die tafel) en die kans vir die ander speler te gun om te raai in watter hand die bal is. Die regte of verkeerde raaiskoot stel die "wenner" in staat om te bepaal wie die eerste mag afslaan of aan watter kant van die tafel hy wil speel. 'n Ander metode is vir een speler om die bal na die ander speler te slaan. Dan word nog drie houe om die beurt gespeel, waarna die punt uitgespeel word. Dit staan bekend as "speel vir die afslaan". Spelers bepaal ook wie eerste mag afslaan deur hulle rakette op die tafel te plaas sodat die handvatsel oor die rand steek. Dan gooi hulle om die beurt met die balletjie na mekaar se rakette en die een wie sy opponent se raket kan raakgooi, terwyl sy eie raket misgegooi word, mag afslaan.
Afslaan
Wanneer 'n afslaan geldig is, moet die opponent 'n geldige terugspeelhou uitvoer voordat dit vir 'n tweede keer aan sy eie kant van die tafel hop. Om 'n afslaan terug te speel is een van die moeilikste dele van die spel aangesien die afslaner se eerste skuif gewoonlik die mees onvoorspelbare een is weens die hoeveelheid maniere van draai wat hy op die bal kan uitvoer.
Kompetisie
Daar is ook tennistafelklubs wat teen mekaar meeding. Lande soos China, Duitsland, Frankryk, België en Oostenryk het hoogs aangeslane nasionale ligas.
Fenolftaleïen
Sintese
Fenolftaleïen kan gesintetiseer word deur kondensasie van ftaalsuuranhydried met twee ekwivalente fenol onder suur toestande (vandaar die naam). Dit is in 1871 ontdek deur Adolf von Baeyer.
Die reaksie kan ook gekataliseer word deur 'n mengsel van sinkchloried en tionilchloried.
Mediese gebruike
Fenolftaleïen word al meer as 'n eeu lank as 'n lakseermiddel gebruik, maar word nou verwyder van oor-die-toonbank-lakseermiddels weens kommer dat dit kanker kan veroorsaak.
Akropolis van Athene
Die Parthenon
Atheense akropolis is die Parthenon, ŉ manjifieke Doriese tempel gewy aan die kultus van Pallas Athene, beskermgodin van die stad. Die Parthenon is ontwerp deur Iktinos en gebou deur Kallikrates. Daar is nege jaar aan hierdie tempel gebou (447- 438 v.C.), en dit het daarna nog ses jaar geduur voordat ook al die dekorasiewerk voltooi was.
Die Erechtheion
Noord van die Parthenon staan 'n eienaardige, gekompliseerde gebou in die Ioniese styl. Dit het verskillende oeroue heiligdomme gehuisves, o.m. een van Athene, en een van Erechtheus, 'n legendariese koning van Athene. In een van die voorhowe het 'n ou olyfboom gestaan wat volgens die oorlewering deur Athena self as geskenk aan die stad gegee was. 'n Interessante besonderheid van hierdie tempel is sy suidelike portiek, of balkon, waarvan. die dak nie deur gewone suile gedra word me, maar deur ses bekoorlike vrouefigure (die sogenaamde Kórai of Kariatides) in marmer gebeitel.
Peter Mutharika
Arthur Peter Mutharika (/muˈtærɪkə/; gebore op 18 Julie 1940) is 'n Malawiese politikus, opvoeder en prokureur wat sedert 31 Mei 2014 president van Malawi is. Mutharika het wêreldwyd op die gebied van internasionale geregtigheid gewerk. Hy is 'n kenner van internasionale ekonomiese reg, internasionale reg en vergelykende staatsreg. Hy dien informeel as adviseur vir sy ouer broer, president Bingu wa Mutharika, oor kwessies van buitelandse en binnelandse beleid vanaf die begin van sy verkiesingsveldtog tot die dood van die president op 5 April 2012.
Hy het ook poste beklee as Minister van Justisie en later as Minister van Onderwys, Wetenskap en Tegnologie. Mutharika het ook van 2011 tot 2012 as Minister van Buitelandse Sake gedien. Hy is aangekla om die betrekkinge tussen Malawi en die Verenigde Koninkryk te help oorbrug weens die agteruitgang van die openbare diplomasie tussen die twee lande ná die kontroversie van Cochrane-Dyet. Peter Mutharika is verkies as die kandidaat van die Demokratiese Progressiewe Party (DPP) en is in die 2014-verkiesing tot president van Malawi verkies.
In Augustus 2021 ondersoek die konstitusionele hof 'n appèl wat deur die Progressive Democratic Party van Peter Mutharika ingedien is. Hy doen 'n beroep op die kansellasie van die presidensiële verkiesing in 2020 omdat vier van sy verteenwoordigers verbied is om in die verkiesingskommissie te sit.
Barium
Verspreiding en vervaardiging
Omdat barium vinnig in lug oksideer, is dit moeilik om bariet in suiwer metaalvorm te verkry. Die element word hoofsaaklik vanuit bariet ontgin. Omdat bariet nie oplosbaar is nie kan dit nie direk gebruik word in die vervaardiging van ander bariumverbindings nie. In plaas daarvan word die erts saam met koolstof verhit om dit na bariumsulfied te reduseer.
Barium word kommersieel vervaardig deur die elektrolise van gesmelte bariumchloried (BaCl2):
Gebruike
Barium is 'n belangrike komponent van 'n soort supergeleier. 'n Legering van barium met nikkel word gebruik in vonkpropdraad. Bariumoksied word gebruik om die elektrodes van fluoresserende lampe te bedek om die vrystelling van elektrone aan te help.
Oahu
Oʻahu is die derde grootste eiland in die Amerikaanse deelstaat Hawaii wat ondanks sy relatief klein oppervlakte van 1 545 vierkante kilometer sowat 80 persent van Hawaii se bevolking huisves. Met Honolulu is ook die administratiewe, ekonomiese en kulturele sentrum van die deelstaat op Oʻahu geleë. Vanweë Oʻahu se strategiese ligging is sowat 'n kwart van die eiland se landoppervlakte tot militêre spergebied verklaar en is gevolglik ontoeganklik vir besoekers. Betreklik hoë lewenskoste vir eilandbewoners en beter beroepsgeleenthede op die Amerikaanse vasteland het tussen 2010 en 2018 'n negatiewe nettomigrasie van byna 62 000 vir Oahu tot gevolg gehad.
Barium
Voorsorgmaatreëls
Bariumsulfaat kan per mond geneem word aangesien dit glad nie oplosbaar in water is nie en in sy geheel onveranderd deur die spysverteringstelsel beweeg. Anders as ander swaar metale toon barium geen tekens van bio-akkumulasie nie. As die stof van 'n bariumverbinding ingeasem word kan dit egter in die longe versamel wat 'n nie-kwaadaardige toestand genaamd, baritose tot gevolg het.
Althorp
Opgerig
Mix Markt
Mix Markt is 'n Duitse supermarkketting wat hom op kos uit Oos-Europese lande toespits. Die handelsmerk MIX Markt verteenwoordig 'n groot verskeidenheid produkte soos basiese kossoorte wat in die daaglikse behoeftes van verbruikers van Oos-Europese afkoms voorsien, asook spesialiteite uit Oos-Europa soos Russiese roomys.
Konsep
Mix Markt-winkels verskil van ander supermarkte in Duitsland veral ten opsigte van tipies Oos-Europese karakter van die produkte wat hulle aanbied, asook die mengsel van bedryfsvorme wat groot- en kleinhandel, supermarkte, spesialiteitewinkels en klein koswinkels onder een handelsmerk verenig. Van personeel in supermarkte word verwag om tweetalig te wees (Russies en Duits).
Produkte
Sowat veertig persent van die produkte in 'n tipiese Mix Markt-winkel is vars kosse soos vleis, vis, groente en vrugte; vyftig persent is gerookte kosse (vis en wors), ingemaakte kosse (groente-, vis- en vrugteprodukte, slaaie), kits- en diepvrieskos soos bevrore pelmeni, suiwelkosse, sagte dranke en alkoholiese dranke soos bier, wyn en wodka. Ook nie-voedselprodukte soos tipies Russiese kookgereedskap (mantowarka en mangal) en Russiese tydskrifte word verkoop.
Organisasie
Mix Markt-winkels is gewoonlik konsessiesake wat die regsvorm van 'n Duitse Offene Handelsgesellschaft (OHG; "ope handelsmaatskappy") aanneem. Die hoofkwartier (MIX GmbH) is in Herrenberg, Baden-Württemberg geleë.
Sellulose
Katoen
Een van die suiwerste bronne van sellulose is katoen, wat se vesel amper 90% sellulose bevat.
Bakterieë
Van die bakterieë soos Acetobacter xylinum kan sellulose vervaardig.
R.D. Blackmore
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
in Teddington, Middlesex Engeland, Groot-Brittanje
Beduidende werke
Richard Doddridge Blackmore (* 7 Junie 1825, † 20 Januarie 1900), na wie meestal verwys word as R. D. Blackmore, was een van die bekendste Engelse skrywers in die tweede helfte van die 19de eeu. Sy werke het gedurende sy literêre loopbaan aanklank by lesers dwarsoor die wêreld gevind. Sy lewendige beskrywings en verpersoonliking van die Engelse platteland het ook van kritici hoë lof ontvang. Sy goeie oog vir en sy verbondenheid met die natuur was veral merkwaardig en is as een van die opvallendste kenmerke van sy werke beskryf. Naas sy skrywersloopbaan het Blackmore hom ook as tuinboukundige bekwaam.
Laerbestuur
Verantwoordelikhede
Laerbestuur konsentreer op die uitvoer van besluite. Hulle spoor ook die werkers tot aksie aan en oefen beheer oor hulle uit. Hulle neem roetinebesluite en is ingestel op die daaglikse uitvoering van opdragte in die bestuur van die onderneming, en moet dag-tot-dag (korttermyn) probleme oplos en probeer voorkom. Hulle beskik oor goeie kommunikasiestevaardighede omdat hulle in aanraking met werkers op grondvlak is.
FIFA Sokker-Wêreldbekertoernooi in 2006
Groepfase
Die FIFA Sokker-Wêreldbekertoernooi in 2006 is deur 32 nasionale sokkerspanne uitgespeel. Vir die groepfase is die 32 deelnemende spanne in agt groepe van vier spanne elk verdeel; elke span het een wedstryd teen elk van die ander spanne in dieselfde groep gespeel, dus het elke span drie wedstryde in die groepfase gespeel. Drie punte is vir ’n oorwinning toegeken, een vir ’n gelykop en geen punte vir ’n nederlaag: spanne wat met dieselfde aantal punte geëindig het, is volgens aangetekende doele gerangskik.
Uitklopfase
Elke wedstryd in die uitklopstadium moes met ’n oorwinning vir een van die spanne eindig. As daar ná negentig minute van gewone spel ’n gelykopuitslag was, is daar verder gespeel om die wenner te bepaal. Aanvanklik is daar twee periodes van ekstra tyd gespeel, 15 minute in elke rigting. As daar steeds nie ’n wenner was ná 120 minute nie, is die wenner deur ’n strafskopkompetisie bepaal.
P. de V. Pienaar
Skryfwerk
“Die oorlogskind en ander verhale” se temas sluit aan by dié van “Magte” en wentel hoofsaaklik rondom die lewensdoel, die lyding van die mens en die lewensmagte wat elkeen raak. Die verhale toon verdere vooruitgang in soberder styl en fyner suggestie. In die titelverhaal leef ’n ou Duitse egpaar in Suid-Afrika, nadat hulle hier ’n nuwe begin gemaak het om die verskrikkinge van die Eerste Wêreldoorlog te ontduik. Die arbeidstrots van die ou Duitser, Fritz, kry wel ’n knak omdat hy in sy nuwe vaderland nie ’n bestaan kan maak van sy spesialiteit, die maak van kunsledemate, nie en ook gewone skrynwerker moet wees. Hy leef net vir sy laatlammetjie, Günther, wat tydens die oorlog gebore is en in wie hy al sy ideale wil verwesenlik. Günther moet egter as soldaat in die nuwe oorlog teen sy eie volk en vorige vaderland gaan veg en keer blind terug, liggaamlik en geestelik platgeslaan. Hierdie ramp knak vir Fritz en vernietig sy laaste ideaal. Hy verf dan sy uithangbord dood sodat hy voortaan slegs skrynwerker is. In “Op die lewensrad” word die verhaal vertel deur middel van die dagboekinskrywings van ’n jong man, sy moeder en suster. Dit illustreer hoe ’n ongelukkige verlede drie mense wat saamwoon van mekaar kan vervreem. In “Sy plan” word die effek van verydelde planne en toekomsdrome ondersoek. ’n Jong man moet sy oorsese studies staak wanneer sy weldoener sterf. Op vernuftige wyse maak hy hierna ’n bestaan vir hom en sy gesin. Daar kom egter verwydering tussen hom, sy vrou en kind en hy maak weer ’n plan om hulle uit die ellende te verlos – hy pleeg selfmoord. Van sy kortkuns word in versamelbundels soos “Flitse” en “Uit dorp en veld” opgeneem.
3de Oscar-toekenningsaand
Die 3de Oscar-toekenningsaand deur die Academy of Motion Picture Arts and Sciences is op 5 November 1930 gehou om die beste rolprente van die tydperk 1 Augustus 1929 tot 31 Julie 1930 te vereer. Dit is gehou in die Ambassador Hotel in Los Angeles, Kalifornië, en die aanbieder was Conrad Nagel.
C. Ploos van Amstel
Cornelis Ploos van Amstel (28 Oktober 1876, Delft, Nederland – 6 April 1941, Krugersdorp, Suid-Afrika) was ’n Afrikaanse joernalis en skrywer. Onder die skuilnaam Maarten E. Conradie skryf hy die roman Die ondergang van ’n medemens, wat oor verarming en werkloosheid handel.
Vlag van Denemarke
Etimologie
Daar is voorgestel dat die eerste term (danne-) dieselfde is as in woorde soos Danevirke en Denemarke (Danmark), dit wil sê dan(sk)ernes (“die Dene”). Dit het gelei tot die tradisionele interpretasie van die woord as danernes fane (“die vlag van die Dene”).
Fynbos-gouemol
Die Fynbos-gouemol (Amblysomus corriae) is deel van die familie Chrysochloridae en is endemies tot Suid-Afrika.
Vlag van Denemarke
Oorspronglegende van 1219
Dit is hierdie derde vertelling wat die invloedrykste was en sommige historici beskou dit as die primêre vertelling wat uit ’n (verlore) bron opgeneem is wat uit die eerste helfte van die 15de eeu dateer.
Middeleeue
Die wit-op-rooi embleem het in die tyd van die kruistogte ontstaan. Dit is in die 12de eeu ook gebruik as oorlogsvlag van die Heilige Romeinse Ryk.
Verskeie munte, seëls en beelde van die 13de tot 15de eeue en vroeër, binne- en buitelands, bestaan waarop heraldiese ontwerpe soortgelyk aan Dannebrog naas die koninklike wapenskild (drie blou leeus op ’n goue skild) afgebeeld word.
Hans Svaning se Geskiedenis van Koning Hans van 1559 tot 1559 en Johan Rantzau se Geskiedenis van die laaste Dithmarschenoorlog van 1569 het die verdere lot van die Deense “hoofbanier” opgeteken: Volgens hierdie tradisie is die oorspronklike vlag van die Slag van Lyndanisse gebruik in die klein kampanje van 1500 toe koning Hans Dithmarschen (in Wes-Holstein in Noord-Duitsland) probeer verower het. Die vlag is op 17 Februarie 1500 verloor in ’n verpletterende nederlaag by die Slag van Hemmingstedt. In 1559 het koning Frederik II dit tydens sy eie kampanje na Dithmarschen herower.
Vlagverklaring
Volgens die Deense vlagverklaring mag elke Deen bedags die burgerlike weergawe van die vlag hys. Wanneer dit donker word mag die vlag nie wapper nie, maar ’n mens mag wel ’n wimpel in die kleure van die Deense vlag aan die vlagmas hys. Daar is twee soorte Deense wimpels: ’n lange kleiner een (vimpel genoem) en ’n wyer een (stander). Die gebruik van die Splitflag en die Orlogsflag is, soos hierbo genoem, gewoonlik beperk tot onderskeidelik die Deense regering en die vloot.
Burj Khalifa
Die firma Skidmore, Owings and Merrill van Chicago was verantwoordelik vir die argitektuur. Die argitek, Adrian Smith wat tot en met 2006 vir die firma gewerk het was die hoofargitek en Bill Baker was die projek se hoofingenieur. Die hoofkontrakteur vir die projek was Samsung C&T van Suid-Korea, wat ook die Taipei 101 en Petronas-torings gebou het.
Taalkundige geslag
Geslagooreenkoms
Die volgende sin dien as voorbeeld van geslag ooreenkoms in Oudengels.
Gyda Christensen
Gyda Christensen (21 Mei 1872 – 20 Augustus 1964) was 'n Noorse aktrise en regisseuse. Sy was bekend vir haar rol in die rolprent To levende og en død (1937).
Günter Grass
Günter Wilhelm Grass (16 Oktober 1927 in Danzig-Langfuhr – 13 April 2015 in Lübeck) was 'n Duitse skrywer, beeldhouer, skilder en grafiese kunstenaar. Grass was 'n lid van die literêre Gruppe 47 en word as een van die beduidendste Duitse na-oorlogse skrywers beskou. Sy werk is in 1999 met die Nobelprys vir Letterkunde bekroon.
Lewensgeskiedenis
Grass se laaste roman, My eeu, wat 'n deurlopende kommentaar oor die 20ste eeu is, ondersoek die verstrengeling van die wortels van goed en kwaad. In Hondjare, sy modernistiesste roman, lewer hy die volgende kommentaar: "Toe God nog op skool op die hemelse speelterrein was, het die idee by hom ontstaan om die wêreld te skep saam met sy skoolmaat, die talentvolle klein duiwel."
Günter Grass het op 13 April 2015 in Lübeck aan 'n infeksie gesterf.
Boompie-verplant
Die kinders tree in twee kringe aan, een binne die ander, sodat daar voor elkeen in die buitekring iemand in die binnekring staan. As daar ewe veel seuns as meisies is, kan die buitenste kring die "Adams" wees en die binnekring die "Evas". Indien nie, kies 'n oorspronklike naam vir die buitenste en die binneste kring.
Die een wat die laaste is om by sy maat te kom, word die nuwe spelleier. As 'n variasie kan 'n permanente leier (moontlik 'n onderwyser of toesighouer) aangestel word, wat diegene wat laaste is speel-speel met 'n lat raps.
Nicolaas Snyman
Gesinslewe
Ds. Ammi Venter het ds. Snyman in Januarie 1940 te Uitschot in die huwelik bevestig met Petronella Johanna Schutte. Uit die huwelik is vier kinders gebore, van wie drie hom oorleef het: Frans Jacob Petrus, Nicolaas Tjaart en Huibré Elizabeth.
Bemarking
Bemarking word gewoonlik as 'n kreatiewe onderneming gesien wat advertensie, verspreiding en verkope insluit. Dit is ook gemoeid met die voorsien van kliënte se toekomstige behoeftes en begeertes, wat dikwels ontdek word deur marknavorsing te doen.
Inleiding
Twee groot faktore in bemarking is die werf van nuwe klante en die behoud en uitbreiding van verhoudings met bestaande klante (die kliëntebasis). Wanneer 'n bemarker 'n voornemende klant oortuig het neem die basisbestuur oor. Die bestuur van die kliëntebasis verskuif die aandag op die bou van 'n verhouding, die versorging van kontakte, die verhoging van voordele wat die koper in die eerste plek oortuig het en die deurlopende verbetering van die produk/diens om die onderneming te beskerm teen indringing deur kompetisie.
Umberto I van Italië
Koningskap
Umberto volg sy vader na sy dood op 9 Januarie 1878 op en noem homself Umberto I van Italië (en nie Umberto IV van Savoye, soos hy eintlik moes heet nie). Met sy toestemming word sy pa, Victor Emanuel II in die Panteon in Rome begrawe en nie in die koninklike mausoleum in Superga nie.
Lien Roux-de Jager
Toekomsfiksie
Monsterduiwe, Die doemprofeet en Woestynvuur is ’n reeks toekomsfiksie-verhale.
In Monsterduiwe is Len in ’n ruimtestasie gebore en keer terug aarde toe om kontak te maak met mense. Hy vind egter dat die aarde deur swerms moorddadige kransduiwe oorgeneem is en moet noodgedwonge saam met ’n groepie oorlewendes van die aarde vlug as hulle verder wil oorleef.
De Wildt
Trivia
Naby De Wildt is 'n navorsingstasie oor jagluiperds waar die eerste jagluiperd ooit in gevangeskap geteel is. Margaret Roberts, internasionaal erkende kundige op die gebied van kruie, het ook 'n kruiesentrum hier gehad waar sy kruie gekweek en lesings en demonstrasies gegee het.
Lien Roux-de Jager
Toekomsfiksie
Woestynvuur sit hulle soektog na ’n plek om te bly voort. Planeet A2 het ’n atmosfeer baie na aan die van die aarde, maar in hierdie woestynwêreld is kokkerotte wat so groot is soos katte, hoogs ontwikkelde rasse en twee stamme wat gedurig teen mekaar oorlog maak.
Liefdesverhale
Emma se oorlog speel af net voor die Anglo-Boereoorlog en is die verhaal van Emma Liebenberg, wat in haar eie oorlog betrokke raak omdat sy tussen twee mans moet kies. Die mans verteenwoordig teenpole, ’n Afrikaanse prokureur (Christiaan) en ’n Engelse joernalis (Fitzroy). Hoewel sy meer aangetrokke is tot die Engelse Fitzroy, kompliseer die naderende oorlog die situasie. Sy trou egter met hom, vestig haar in Londen waar sy swanger raak en hy keer kort na die huwelik terug na Suid-Afrika om teen die Boere te veg, waar hy sneuwel. Emma keer terug na Suid-Afrika en loop weer vir Christiaan raak.
Spanningsverhale
Sy skryf ook spanningsverhale.
Edwardiaanse tydperk
Opgevolg deur
Duine-olienhout
Die boom se FSA-nommer is 619.
Dampdruk
Voorbeeld
Jy plaas 2 liter water in 'n kamer met 'n volume van 42.5 m3. Jy verseël die kamer en wag totdat die water verdamp. Sal al die water verdamp teen 25 °C (teen 25 °C is water se digtheid 997 kg/m3 en die dampdruk is 3.173 kPa(a), verkry uit stoomtabelle).
Livingstone-gedenkteken
Die Livingstone-gedenkteken wat in 1902 opgerig is, dui die plek aan waar die sendeling-ontdekkingsreisiger David Livingstone op 1 of 4 Mei 1873 oorlede is in hoofman Tjitambo se stat by Ilala naby die oewer van die Bangwêoeloemoerasse in Zambië. Sy hart is daar begrawe onder 'n Worsboom (mpundu of mvula) deur sy getroue bediendes Tjoema, Soeza, Mnjasere en Vtjopere, voordat hulle na die kus vertrek het met sy liggaam. In hulle geselskap was 'n geletterde swartman genaamd Jacob Wainwright, wat die inskrif "LIVINGSTONE MAY 4 1873" en die name van die bediendes op die boom aangebring het.
Wiel
Geskiedenis van die wiel
Die wiel is waarskynlik vir die eerste keer in antieke Mesopotamië in die 4de millenium v.C. gebruik. Die wiel het antieke Indië deur middel van die Indusvalleibeskawing in die 3de millenium v.C. bereik. Aan die noordelike Koukasus is verskeie grafte ontdek waar mense sedert 3700 v.C. op waens en karre begrawe is. Die vroegste uitbeelding van 'n vaartuig met wiele is op die Bronocicepot (kleipot) ongeveer 3 500 jaar v.C. gevind in die suide van Pole.
'n Wiel met rol laers kan beskou word as 'n wiel van die tweede orde: wieletjies in 'n wiel. Die hout in die rollaers was egter nie teen swaar vragte bestand nie en in die praktyk het die Romeine se bronsglylaers beter gevaar. Die wiel het Europa en Indië in die 4de millenium v.C. bereik.
Nordiese Raad
Die Nordiese Raad en die Nordiese Raad van Ministers is 'n samewerkingsforum vir die parlemente en regerings van die Nordiese lande. Dit is na die Tweede Wêreldoorlog gevestig en die eerste konkrete resultaat wat dit bereik het was die invoer van gemeenskaplike arbeidsmark, maatskaplike versekering en bewegingsvryheid sonder paspoorte vir burgers van die lande in 1952.
Operasie Condor
Die belangrikste gevolg van die samewerking was die uitlewering deur polisie, geheime dienste en weermageenhede van vlugtende "ondermynende elemente" na hul vaderland. Operasie Condor het hoogswaarskynlik gelei to die dood van duisende andersdenkendes.
Die operasie is 'n geruime tyd geheim gehou, maar onder die presidentskap van die opvolger van Ford, Jimmy Carter, het die Central Intelligence Agency (CIA) op versoek van die Amerikaanse kongres dokumente oor sy betrokkenheid gepubliseer. In 1992 is 'n aantal argiewe van Condor in 'n polisiekantoor in die Paraguayaanse hoofstad Asunción gevind.
Antonof An-3
Die Antonof An-3 is 'n Sowjet (later Oekraïense en Russiese) veeldoelige vliegtuig vir gebruik in die burgerlike- en landbou-omgewing. Dit is in wese 'n turboskroefaangedrewe weergawe van die Antonof An-2, wat ontwerp is as 'n opgradering of vervanging van laasgenoemde.
R714 (Suid-Afrika)
Die R714 is 'n streeksroete in Suid-Afrika wat Bethlehem met Warden verbind. Die roete begin waar dit aftak van die R26-provinsiale roete, 5 km noord van Bethlehem. Die roete gaan deur Kransfontein, kruis die R57-provinsiale pad, dan die Wilgerivier en sluit aan by die N3-nasionale pad in Warden waar dit eindig.
Bernardo Bertolucci
Loopbaan
Bertolucci wou aanvanklik soos sy pa ’n digter word en het van 1958 tot 1961 aan die Universiteit van Rome studeer, waar sy loopbaan as assistentregisseur vir die Italiaanse rolprentmaker Pier Paolo Pasolini begin het. Kort daarna het Bertolucci die universiteit verlaat sonder om te gradueer. In 1962 het hy op 22 jaar sy eerste rolprent, die moordraaiselfliek La commare secca, geregisseer. Die vervaardiger was Tonino Cervi en die draaiboekskrywer Pasolini. Dit is in 1964 gevolg deur sy geloofde Before the Revolution (Prima della rivoluzione, 1964).
Hondsdolheid
Prognose
In mense wat nie geënt is nie, is hondsdolheid byna altyd noodlottig nadat neurologiese simptome ontwikkel het.
Groot Marico
Slag van Kleinfontein
Die Slag van Kleinfontein het op 24 Oktober 1901 tydens die Tweede Vryheidsoorlog tien kilometer wes van die dorp plaasgevind. Die Boere het die Britse opmars tydelik gestuit; die Britte het 400 man en 'n groot aantal waens verloor terwyl die Boere slegs 60 ongevalle gehad het. Daar is 'n gedenkteken opgerig wat die plek aandui waar die slag plaasgevind het.
4de Oscar-toekenningsaand
Op die seremonie het die negejarige Jackie Cooper, wat vir beste akteur in Skippy benoem is, aan die slaap geraak op die skouer van Marie Dressler, ’n benoemde vir beste aktrise. Toe Dessler as die wenner aangekondig word, moes Cooper na sy ma se skoot geskuif word.
Bosvark
Ander feite
Hulle natuurlike vyande is luiperds. Bosvarke vreet hoofsaaklik wortelstokke, bolle, knolle maar ook blare, groente, erdwurms en vrugte. Hulle vorm troppe van 6 tot 12 diere en kom voor in of naby ruigtes, rivierbosse en rietkolle naby water.
Antonof An-26
Die Antonof An-26 (NAVO verslagnaam: Curl) is 'n tweemotorige turboskroef burgerlike en militêre vervoervliegtuig, ontwerp en gebou in die Sowjetunie vanaf 1969 tot 1986.
Daar is veral gekonsentreer op die militêre weergawe en die grootste gros van die eerste An-26s is afgelewer aan die Militêre Lugvervoerafdeling van die Sowjet Lugmag.
Nceba Hinana
Politieke loopbaan
Hinana het as DA-raadslid in die Stad Kaapstad gedien voor sy verkiesing vir die Wes-Kaapse Provinsiale Parlement in Mei 2014. Hy word hierna aangestel as voorsitter van die vervoer- en openbare werkekomitee.
Auvergne-Rhône-Alpes
Auvergne-Rhône-Alpes is 'n Franse gewes (Frans: région) in die suidooste van Frankryk wat uit die ou geweste van Auvergne en Rhône-Alpes bestaan. Die gewes Auvergne-Rhône-Alpes bestaan sedert 2016.
Swaargewig
Boks
In 1920, is die minimum gewig vir 'n swaargewig op 175 pond (12 st 7 lb, 79 kg) gestel, wat vandag die ligswaargewigafdeling se maksimum is.
Chris Barnard (skrywer)
Christian Johan Barnard (bekend as Chris Barnard; 1939–2015) was 'n Suid-Afrikaanse outeur wat groot beroemdheid verwerf het met sy talle Afrikaanse romans, novelles, kortverhale, toneelspele, hoorspele, draaiboeke en televisiedramas. Barnard was deel van die sogenaamde Sestigers-beweging en in 1975 ’n medestigter van die Afrikaanse Skrywersgilde. Hy was met die aktrise en rolprentregisseur Katinka Heyns getroud.
Lewe en werk
Christian Johan Barnard is op 15 Julie 1939 op die sitrusplaas Mataffin in die distrik Nelspruit gebore as die oudste van twee seuns. Hy het ’n jonger broer Sam. Sy pa, Flip Barnard, is ’n sitrusboer en sy ma, Hanna Blundell, is ’n tuisteskepper. As vyfjarige kind doen hy Perthes-siekte (verbrokkeling van die heuppotjie) op en is vir byna twee jaar in gips en bedlêend, sodat daar gevrees is dat hy nooit sal kan loop nie. Hy matrikuleer in 1957 aan die Hoërskool Nelspruit. Daarna studeer hy aan die Universiteit van Pretoria en behaal die B.A.-graad in 1960 met Afrikaans-Nederlands en Kunsgeskiedenis as hoofvakke. Op universiteit is hy aktief betrokke by die publikasies van die universiteit en is onder andere redakteur van die joolblad, die literêre jaarblad en die eerstejaar gidsblad. Ook op dramagebied speel hy ’n aktiewe rol as voorsitter van die toneelvereniging en is onder andere verantwoordelik vir die onderhandelinge om die reg te verkry om die eerstes te wees wat Bartho Smit se Don Juan onder die boere opvoer, waarin hy ook ’n rol speel. So ontmoet hy vir Bartho, met wie hy lewenslange vriende is.
Novelles, kortverhale en rubrieke
Man in die middel sit die rassetema voort, met die titel wat die posisie van die hoofkarakter tussen die blankes en bruin mense uitbeeld. Leon Hugo word in ’n wit gesin se huis groot, maar is in werklikheid ’n bruin man. Wanneer hy die waarheid uitvind, trek hy na ’n ander gebied waar niemand van sy agtergrond bewus is nie en hy as buitestaander sy lewe slyt. Hy word ’n lektor in musiek aan ’n universiteit en trou met ’n wit vrou. Die essensie van die verhaal is Leon se onvermoë om sy eie identiteit te vind, aangesien hy verskeur word tussen sy liefde vir sy vrou en gesin en dié vir sy biologiese broer, Ockert. Hy probeer die waarheid vir sy vrou verberg en hulle verhouding ly daaronder, veral omdat hy huiwerig is om kinders te hê uit vrees dat die kind bruin sal wees. Die gebrek aan kommunikasie tussen die egpaar is egter onwaarskynlik. Hierdie eerste novelles beïndruk reeds met die volwasse temas, die taalgevoeligheid en raak segging, hoewel dit oor die algemeen nog nie heg genoeg gestruktureer en afgerond is nie.